L-Ewwel Pitazz – Noti 40-42 (għal paragrafi 121-130) Fil-komunita' tal-Madonna tal-Ħniena, is-sorijiet jgħixu fi kmamar flimkien, xi wħud minnhom f'kamra waħda. Il-post li kienet tokkupa kull waħda kien ikun mifrud mill-oħrajn b'ħajt. Dawn il-postijiet mifrudin minn xulxin kienu jsejħulhom ċelel. Swor Stanislaus Stepczynska, li kienet tinsab marida, kienet qiegħda fid-dar ta' Plock f'dak iż-żmien. Meta hija rat li Swor Fawstina kienet iktar miġbura, umli u moħħha fit-talb, hija qagħdet tispija fuqha u ċċekkjat ukoll is-sodda tagħha filwaqt li kienet qiegħda tfittex għal għodda straordinarja ta' penitenza (din l-informazzjoni ġiet ipprovduta minn Swor Kristina Korzeniowska). Dan qiegħed x'imkien ieħor fid-djarju. Għal żmien twil Swor Fawstina ma kenitx iżżomm noti tal-esperjenzi tagħha u tal-grazzji li kienet taqla'. Kien biss meta l-konfessur tagħha, Dun Sopocko taha ordni ċara, li hi bdiet tikteb l-esperjenzi tagħha hekk kif kienu jseħħu, u oħrajn li seħħew qabel ukoll kif kienet tiftakarhom hi. Wara xi żmien, hija ħarqet in-noti tagħha. Dun Sopocko jagħti dan ir-rapport, "Meta kont fl-Art Imqaddsa għal ftit ġimgħat, xi ħadd li suppost kien anġlu pperswadiha taħraq id-djarju. Bħala penitenza, jien għidtilha terġa' tibda mill-ġdid dik il-parti li kienet qerdet. Imma sadattant bdew ġejjin esperjenzi ġodda, u hi bdiet tikteb affarijiet ġodda u qodma mħalltin. Għalhekk m'hemmx ordni kronoloġiku fid-djarju."
Noti tad-Djarju ta' Santa Fawstina Kowalska (Noti 40-42) għal par. 121-130